The Rumble in the Jungle

George Foreman vs. Muhammad Ali (ehk The Rumble in the Jungle, inglise keelest Mürin Džunglis) oli poksimatš 30. oktoobril 1974 20. Mai Staadionil (praegune Stade Tata Raphaël) Kinshasas Zaire'is (praegune Kongo Demokraatlik Vabariik). Selles olid vastamisi raskekaalupoksijad George Foreman ja Muhammad Ali. Matši jäglis staadionil 60 000 inimest ning selle otseülekanne oli üks ajaloo kõige jälgitumatest telesündmustest. Ali võitis matši nokaudiga kaheksandas raundis.

Foremani ja Ali vahelist matši on peetud üheks "20. sajandi suurimaks spordisündmuseks". Ali võit oli üllatav, kuna Foreman oli soosik. Mõnede allikate järgi vaatas matši üle maailma ligi miljard inimest ning see oli toona ajaloo enimvaadatud teleülekanne. Matši pealt teeniti tulu 100 miljonit $ (2020. aastate vääringus ligi 600 miljonit $). Aastal 1996 linastus The Rumble in the Jungle'ist Oscariga pärjatud dokumentaalfilm "Poksikuningate heitlus" (originaalis "When We Were Kings").

Viited

Kategooria:Poksivõistlused
Kategooria:1974. aasta spordis
Kategooria:Kongo Demokraatlik Vabariik